กรมชลประทาน ชะลอสร้างทำนบดิน จังหวัดตราด เร่งฝายบ้านคันนาสูง ให้ได้ใช้ประโยชน์ก่อน
นายธำรงศักดิ์ นคราวงศ์ ผู้อำนวยการโครงการชลประทานตราด กล่าวว่า กรมชลประทาน ได้ทำการก่อสร้างทำนบดินชั่วคราว เพื่อเก็บกักน้ำจืดบ้านคันนาสูงและทำนบดินชั่วคราวเก็บกักน้ำจืดบ้านเจียรพัฒนาอย่างต่อเนื่องมากว่า 10 ปี เนื่องจากพื้นที่ดังกล่าวมีความลาดชันสูง จำเป็นต้องสร้างคันดินเพื่อทดและเก็บกักน้ำไว้ใช้ในการเพาะปลูก โดยจังหวัดตราด ได้จัดสรรงบประมาณพร้อมมอบให้โครงการชลประทานตราด จัดสร้างทำนบดินชั่วคราวเก็บกักน้ำจืดบ้านคันนาสูงและทำนบดินชั่วคราวเก็บกักน้ำจืดบ้านเจียรพัฒนา เมื่อวันที่ 4 กุมภาพันธ์ 2564 ที่ผ่านมา ซึ่งเป็นการก่อสร้างทำนบดินชั่วคราวเก็บกักน้ำจืดบ้านเจียรพัฒนาก่อน เนื่องจากเป็นจุดทดน้ำสำคัญที่จะผันน้ำเป็นขั้นบันไดเข้าสู่คลองสะตอและคลองแอ่ง ปัจจุบันดำเนินการเสร็จแล้วและไม่กระทบต่อราษฎรในพื้นที่สำหรับทำนบดินชั่วคราวเก็บกักน้ำจืดบ้านคันนาสูง หลังจากมีการคัดค้านเมื่อวันที่ 12 มีนาคม 2564 นั้น ที่ประชุมจึงมีมติให้ชะลอโครงการทำนบดินชั่วคราวเก็บกักน้ำจืดบ้านคันนาสูง โดยมอบให้องค์การบริหารส่วนตำบลวังตะเคียน และองค์การบริหารส่วนตำบลเทพนิมิต แจ้งให้ราษฎรได้รับทราบถึงการชะลอโครงการฯ พร้อมกับบูรณาการการมีส่วนร่วมของทุกภาคส่วน เพื่อช่วยเหลือราษฎรที่ได้รับผลกระทบและเกษตรกรที่รอการใช้น้ำจากโครงการทำนบดินชั่วคราวเก็บกักน้ำจืดบ้านคันนาสูงต่อไปกรมชลประทาน จะชะลอการก่อสร้างทำนบดินฯบ้านคันนาสูงไว้ก่อน จนกว่าจะหาข้อยุติที่เป็นที่พอใจแก่ทุกฝ่าย ทำให้ผู้คัดค้านมีความพึงพอใจ